ET Euroopa Liidu Teataja C 200/63

Regioonide Komitee arvamus teemal „patsiendi ohutus”

(2009/C 200/12)

REGIOONIDE KOMITEE SOOVITAB

— määratleda paremini kohalike ja piirkondlike omavalitsuste roll pakutud meetmetes, mis oleks kooskõlas nende rolliga tervishoiuteenuste pakkumist reguleerivas riiklikus seadusandluses;

— määratleda paremini kodanike ja nende ühenduste osalus riskijuhtimise kavandamisel ja riskijuhtimise osas otsuste tegemisel;

— lisada tervishoiuasutuste kinnitamis-, akrediteerimis- ja sertifitseerimissüsteemidesse viide riskijuhtimise ja patsiendi ohutuse menetluse, näitajate ja standardite kohta;

— määratleda konkreetsed, õiguslikku ja regulatiivset kaitset tagavad kanalid, mis aitavad meditsiinitöötajatel vigadest, kõrvalekalletest ja ohtlikest olukordadest teatada;

— lisada riskijuhtimine ja patsiendi ohutus arstide ja teiste meditsiinitöötajate (kõrg)haridusprogrammi ja täiendõppesse;

— esitada täiendavaid soovitusi veelgi suuremateks jõupingutusteks, kui neid on juba üksikutes teaduskomiteedes tehtud, et määratleda konkreetselt ravimite kasutamise ohutust käsitlevad regulatiivsed ja menetluslikud vahendid.

Raportöör : Piero Marrazzo (IT/PES), Lazio maavanem

Viitedokumendid

Komisjoni teatis Euroopa Parlamendile ja nõukogule patsiendi ohutuse, sealhulgas tervishoiuteenustega seotud nakkuste ennetamise ja tõrje kohta

KOM(2008) 836 lõplik

Ettepanek: nõukogu soovitus, mis käsitleb patsiendi ohutust, sealhulgas tervishoiuteenustega seotud nakkuste ennetamist ja tõrjet

KOM(2008) 837 lõplik/2

I POLIITILISED SOOVITUSED

REGIOONIDE KOMITEE

Üldised soovitused

1. rõhutab, et ta on korduvalt kõnealuse teema osas väljendanud muret ja huvi, paludes komisjonil teha konkreetsed ettepanekud, ning leidnud, et „struktureeritud ja kooskõlastatud, Euroopa tasandil toimuv koostöö [võib] anda liikmesriikidele selge lisandväärtuse, kui pidada silmas kogemuste vahetamist, teadmiste jagamist ja protseduuride lihtsustamist, mis on seotud arengutega tervishoiutehnoloogias” (vt arvamus CdR 153/2004 fin);

2. märgib, et teised organisatsioonid nagu Maailma Terviseorganisatsioon, Euroopa Julgeoleku ja Koostööorganisatsioon ning Euroopa Nõukogu on juba tegelenud ohutuse teemaga tervishoius;

3. märgib, et komisjoni ettepanek sobitub sellesse konteksti ja asetab suure rõhu liikmesriikide tegelikule kaasamisele teemaga tegelemisse, mistõttu rõhutatakse subsidiaarsust kui olulist vahendit, mille abil probleemi täielikult mõista ja teha valikuid lahenduse leidmiseks;

4. leiab, et komisjon on vastanud Regioonide Komitee nõudmistele, kui ta otsustas komisjoni teatise ja nõukogu soovituse abil edendada tihedamat koostööd liikmesriikide vahel;

5. märgib, et komisjoni teatis ja nõukogu soovituse ettepanek patsientide ohutuse kohta püüavad õigustatult tagada kõikide ELi riikide poliitilise panuse, et liikmesriigid rakendaksid komisjoni toel pakutud soovitusi nii üksi kui ka kõik koos ja võtaksid konkreetseid meetmeid patsientide ohutuse parandamiseks;

6. leiab, et ettepaneku põhilised elemendid on seotud: — poliitilise mõjuvõimu ja profiiliga, mida ühenduse ettepanek patsientide ohutuse küsimusele annab; — võimalusega parandada liikmesriikide teadmisi kõnealusest probleemist, täiendades ja jagades samal viisil kogutud andmete baase; — iga liikmesriigi võimalusega tutvustada häid tavasid, eesmärgiga tõhustada patsiendi ohutust;

7. märgib, et algatusega ei piirata liikmesriikide pädevust tervishoiu valdkonnas, kuna nõukogu soovitus on õigusakt, millega jäetakse liikmesriikidele piisav vabadus tervishoiusüsteeme riiklikul, piirkondlikul ja kohalikul tasandil ise korraldada, nagu nad teevad seda ka praegu;

Üldised märkused teatise ja soovituse kohta

8. märgib, et mitmetest aruannetest selgub, et diagnoosimise ja ravi ohutus ning ravi tagajärjel tekkinud tervisekahjustuse oht on Euroopa elanikkonna jaoks üks suuremaid probleeme ja seda mitte ainult nende endi ja lähedaste inimeste tervise ohutuse seisukohast, vaid ka üldisemalt, kogu elanikkonna ohutuse seisukohast;

9. rõhutab, et kohalikud ja piirkondlikud omavalitsused vastutavad paljudes riikides otseselt tervishoiuteenuste pakkumise eest ja seetõttu on nad eriti huvitatud tervishoiu ohutuse ja kvaliteedi parandamisest;

10. leiab, et tervishoius esinevate ravi tagajärjel tekkinud tervisekahjustuste üks negatiivsetest tagajärgedest on asjaolu, et see avaldab otsest mõju inimeste ettekujutusele pakutud teenuste kvaliteedist ja ohutusest, mis on paljudes riikides üks olulisemaid kriteeriume, kui inimesed hindavad kohalike ja piirkondlike omavalitsuste töö tulemuslikkust;

11. usub, et probleemi laienemine koos kohtuvaidluste rohkenemisega ei ole mitte ainult eetiline, sotsiaalne ja tervishoiualane, vaid ka majanduslik probleem, kuna suurenevad kindlustuse kulud ja inimestele tuleb tihedamini ravi tagajärjel tekkinud tervisekahjustusi hüvitada;

12. usub seega, et kuigi on tehtud juba mitmeid valdkondlikke algatusi (ravimite ja meditsiiniseadmete ohutuse, ravimiresistentsuse jm kohta) paljudes patsiendi ohutuse ja tervishoiuriskide ennetamise valdkondades, tundub kasulik olevat selline algatus, mis pakuti välja teatises ja nõukogu soovituses, kuna sellega kujundatakse integreeritud lähenemine, millega saab minimeerida paljusid tegureid, mis võivad põhjustada ravi tagajärjel tekkinud tervisekahjustusi;

13. usub, et teatises ja soovituses tehtud ettepanekud ja esitatud põhimõtted vastavad taotlustele, mida Regioonide Komitee on varem tervishoiu valdkonnas teinud, s.t toetada heade tavade tutvustamist patsiendi ohutuse alal, pidades samas kinni subsidiaarsuse põhimõttest ja aidates vähendada erinevusi tervishoiuteenuse kättesaadavuses ja kvaliteedis;

14. leiab, et allpool tehtud muudatusettepanekud ja lisandused soovitusse võivad olla kasulikud soovituse rakendamisel, kuna nendega rõhutatakse või parandatakse teatud aspekte, mis on Regioonide Komitee jaoks eriti olulised, ning eelkõige soovitab komitee järgmist: — määratleda paremini kohalike ja piirkondlike omavalitsuste roll pakutud meetmetes, mis oleks kooskõlas nende rolliga tervishoiuteenuste pakkumist reguleerivas riiklikus seadusandluses; — määratleda paremini kodanike ja nende ühenduste osalus riskijuhtimise kavandamisel ja riskijuhtimise osas otsuste tegemisel; — lisada tervishoiuasutuste kinnitamis-, akrediteerimis- ja sertifitseerimissüsteemidesse viide riskijuhtimise ja patsiendi ohutuse menetluse, näitajate ja standardite kohta; — määratleda konkreetsed, õiguslikku ja regulatiivset kaitset tagavad kanalid, mis aitavad meditsiinitöötajatel vigadest, kõrvalekalletest ja ohtlikest olukordadest teatada; — lisada riskijuhtimine ja patsiendi ohutus arstide ja teiste meditsiinitöötajate (kõrg)haridusprogrammi ja täiendõppesse; — esitada täiendavaid soovitusi veelgi suuremateks jõupingutusteks, kui neid on juba üksikutes teaduskomiteedes tehtud, et määratleda konkreetselt ravimite kasutamise ohutust käsitlevad regulatiivsed ja menetluslikud vahendid; — kaasata II lisa tugimeetmete kohta, sh edaspidised konkreetsed meetmed, mida on vaja siinkohal tehtud soovituste ja muudatusettepanekute arvesse võtmiseks tarvitusele võtta.

II MUUDATUSETTEPANEKUD

Muudatusettepanek 1

Põhjendus 15

Komisjoni ettepaneku tekst Regioonide Komitee muudatusettepanek (15) Kuna puuduvad piisavad andmed tervishoiuteenustega seotud nakkuste kohta, ei ole järelevalvevõrgustikel võimalik asutusi tulemuslikult võrrelda, jälgida tervishoiuteenustega seotud patogeenide epidemioloogiat ega hinnata ja juhtida tervishoiuteenustega seotud nakkuste ennetus- ja tõrjepoliitikat. Seepärast tuleks nii tervishoiuasutuste kui ka piirkondlikul ja riiklikul tasandil luua järelevalvesüsteemid või neid tugevdada. (15) Kuna puuduvad piisavad andmed tervishoiuteenustega seotud nakkuste kohta, ei ole järelevalvevõrgustikel võimalik asutusi tulemuslikult võrrelda, jälgida tervishoiuteenustega seotud patogeenide epidemioloogiat ega hinnata ja juhtida tervishoiuteenustega seotud nakkuste ennetus- ja tõrjepoliitikat. Seepärast tuleks nii tervishoiuasutuste kui ka piirkondlikul ja riiklikul tasandil luua järelevalvesüsteemid aruandlussüsteemid või neid tugevdada.

Motivatsioon

Järelevalvevõrgustike mainimine ei lisa midagi juurde, vaid tekitab pigem segadust.

Muudatusettepanek 2

I osa, II peatükk, artikkel 1

Komisjoni ettepaneku tekst Regioonide Komitee muudatusettepanek 1) Liikmesriigid peaksid toetama riikliku poliitika ja programmide kehtestamist järgmiste abinõudega. a) Oma territooriumil patsiendi ohutuse eest vastutava pädeva asutuse või pädevate asutuste määramine. b) Patsiendi ohutuse võtmine prioriteetse teemana nii riikliku kui ka piirkondliku ja kohaliku tasandi tervishoiupoliitikasse ja -programmidesse. c) Ohutumate süsteemide, menetluste ja vahendite väljatöötamise toetamine, sealhulgas info- ja sidetehnoloogia kasutamine. 1) Liikmesriigid peaksid toetama riikliku poliitika ja programmide kehtestamist järgmiste abinõudega. a) Oma territooriumil (sh kohalikul ja piirkondlikul tasandil) patsiendi ohutuse eest vastutava pädeva asutuse või pädevate asutuste määramine. b) Patsiendi ohutuse võtmine prioriteetse teemana nii riikliku kui ka piirkondliku ja kohaliku tasandi tervishoiupoliitikasse ja -programmidesse. c) Ohutumate süsteemide, menetluste ja vahendite väljatöötamise toetamine, sealhulgas info- ja sidetehnoloogia kasutamine, mida tehakse muu hulgas konkreetsete infotehnoloogia ja andmeside protokollide standardite määratlemisega; d) Patsiendi ohutuse ja sellega seotud menetluse, näitajate ja standardite lisamine riiklikul tasandil kehtestatud tervishoiuasutuste kinnitamise, akrediteerimise ja sertifitseerimise kriteeriumitesse.

Motivatsioon

a) Määratleda paremini kohalike ja piirkondlike omavalitsuste roll pakutud meetmetes, mis oleks kooskõlas nende rolliga tervishoiuteenuste pakkumist reguleerivas riiklikus seadusandluses;

c) ühtlustada andmete kogumise ja edastamise tehnilist korraldust;

d) lisada kinnitamis-, akrediteerimis- või sertifitseerimismenetlusse mitte ainult struktuuriliste standardite ja tehnilise varustusega seotud tegurid, vaid ka tegurid, mis on seotud selle osaga menetlusest, mis nõuab parimate tavade kasutamist, kuna see oleks konkreetne garantii patsiendi ohutuse tagamiseks.

Muudatusettepanek 3

I osa, II peatükk, artikkel 2

Komisjoni ettepaneku tekst Regioonide Komitee muudatusettepanek 2) Liikmesriigid peaksid suurendama kodanike ja patsientide mõjuvõimu ning teavitama neid järgmisel viisil. a) Kaasata patsientide organisatsioonid ja esindajad patsiendi ohutusega seotud poliitika ja programmide väljatöötamisse kõikidel tasanditel. b) Jagada patsientidele teavet riski ja ohutustasemete kohta ning vigade vähendamiseks või ärahoidmiseks kasutatavate meetmete kohta ning tagada teadlik nõusolek raviga, et hõlbustada patsiendil valikute ja otsuste tegemist. 2) Liikmesriigid peaksid suurendama kodanike ja patsientide mõjuvõimu ning teavitama neid järgmisel viisil. a) Kaasata patsientide organisatsioonid ja esindajad patsiendi ohutusega seotud poliitika ja programmide väljatöötamisse kõikidel tasanditel, muu hulgas kaasates just kodanikud ja nende ühendused loodavatesse konsultatiivorganitesse, sh nendesse, millele viidati punktis 1a. b) Jagada patsientidele teavet riski ja ohutustasemete kohta ning vigade vähendamiseks või ärahoidmiseks kasutatavate meetmete kohta ning tagada teadlik nõusolek raviga, et hõlbustada patsiendil valikute ja otsuste tegemist, määratledes riiklikul, piirkondlikul ja kohalikul tasandil patsiendile edastatava teabe sisu ja vormingu miinimumnõuded, et tagada siinkohal ette nähtud õigused ja kaitse.

Motivatsioon

a) Nii muutub kodanike ja nende ühenduste kaasamine kohustuslikuks.

b) Sarnaselt juba olemasolevate sätetega teabe kohta ravimite võtmisel, tasub suunata ja ühtlustada patsiendi teavitamist temalt teadliku nõusoleku küsimisel.

Muudatusettepanek 4

I osa, II peatükk, artikkel 4

Komisjoni ettepaneku tekst Regioonide Komitee muudatusettepanek 4) Liikmesriigid peaksid edendama tervishoiutöötajate haridust ja koolitust patsiendi ohutuse alal järgmisel viisil. a) Soodustama patsiendi ohutust käsitleva mitmekülgse hariduse ja koolituse pakkumist tervishoiuasutustes kõigi meditsiinitöötajate, muude tervishoiutöötajate ning asjaomase juhtkonna ja halduspersonali seas. b) Tegema koostööd organisatsioonidega, kes osalevad erialase tervishoiuhariduse andmises, et tagada kõrghariduse õppekavades ning meditsiinitöötajate jätkuhariduses ja pidevõppes asjakohase tähelepanu pööramine patsiendi ohutusele. 4) Liikmesriigid peaksid edendama tervishoiutöötajate haridust ja koolitust patsiendi ohutuse alal järgmisel viisil. a) Soodustama patsiendi ohutust käsitleva mitmekülgse hariduse ja koolituse pakkumist tervishoiuasutustes kõigi meditsiinitöötajate, muude tervishoiutöötajate ning asjaomase juhtkonna ja halduspersonali seas. b) Tegema koostööd organisatsioonidega, kes osalevad erialase tervishoiuhariduse andmises, et tagada kõrghariduse õppekavades ning meditsiinitöötajate jätkuhariduses ja pidevõppes asjakohase tähelepanu pööramine patsiendi ohutusele. c) Lisama patsientide ohutust ja tervishoiuga seotud riskide juhtimist käsitleva kursuse arstide ja teiste meditsiinitöötajate (kõrg)haridusprogrammi ja täiendõppesse.

Motivatsioon

c) Riskijuhtimise tehnikaga seotud teadmiste ja oskuste edastamise probleemi tuleb käsitleda terviklikult ning just ülikooliprogrammi raames, kuna see on patsiendi ohutusega seotud teadmiste ja oskuste parandamisel määrava tähtsusega.

Muudatusettepanek 5

I osa, III peatükk, artikkel 1

Komisjoni ettepaneku tekst Regioonide Komitee muudatusettepanek (1) Liikmesriigid peaksid vastu võtma ja ellu viima tervishoiuteenustega seotud nakkuste ennetamise ja tõrje riikliku strateegia, et saavutada järgmised eesmärgid. c) Võtta liikmesriikide ja tervishoiuasutuste tasandil kasutusele aktiivse järelevalve süsteemid või tugevdada neid. (1) Liikmesriigid peaksid vastu võtma ja ellu viima tervishoiuteenustega seotud nakkuste ennetamise ja tõrje riikliku strateegia, et saavutada järgmised eesmärgid. c) Võtta liikmesriikide ja tervishoiuasutuste tasandil kasutusele aktiivse järelevalve registreerimise, kontrolli ja hindamise süsteemid või tugevdada neid.

Motivatsioon

On vaja, et liikmesriigid registreeriksid ja kontrolliksid tervishoiuteenustega seotud nakkuste osakaalu, et saadud tulemuste põhjal teha samme olukorra parandamiseks. Sõna „järelevalve” ei väljenda seda mõtet samas ulatuses. Et olukorda reaalselt parandada, tuleks lisada ka hindamine.

Muudatusettepanek 6

I osa, III peatükk, artikkel 2

Komisjoni ettepaneku tekst Regioonide Komitee muudatusettepanek 2) Liikmesriigid peaksid kaaluma valdkondade vahelise mehhanismi loomist – võimaluse korral ühe aasta jooksul pärast käesoleva soovituse vastuvõtmist – riikliku strateegia koordineeritud rakendamiseks ning komisjoni, ECDC ja teiste liikmesriikidega teabe vahetamiseks ja kooskõlastamiseks. 2) Liikmesriigid peaksid kaaluma valdkondade vahelise mehhanismi loomist – võimaluse korral ühe aasta jooksul pärast käesoleva soovituse vastuvõtmist – riikliku strateegia koordineeritud rakendamiseks ning komisjoni, ECDC ja teiste liikmesriikidega teabe vahetamiseks ja kooskõlastamiseks, sh tuleb otseselt kaasata tervishoiusektoris konkreetseid pädevusi omavad kohalikud ja piirkondlikud omavalitsused .

Motivatsioon

2) Määratleda paremini kohalike ja piirkondlike omavalitsuste roll pakutud meetmetes, mis oleks kooskõlas nende rolliga tervishoiuteenuste pakkumist reguleerivas riiklikus seadusandluses.

Muudatusettepanek 7

I osa, IV peatükk, artikkel 3

Komisjoni ettepaneku tekst Regioonide Komitee muudatusettepanek (3) Liikmesriigid peaksid andma komisjonile käesoleva soovituse rakendamise kohta aru kahe aasta möödumisel selle vastuvõtmisest ning hiljem vastavalt komisjoni nõudele, eesmärgiga aidata kaasa käesoleva soovituse järgimisele ühenduse tasandil. (3) Liikmesriigid peaksid andma komisjonile käesoleva soovituse rakendamise kohta aru kahe aasta möödumisel selle vastuvõtmisest ning hiljem vastavalt komisjoni nõudele, eesmärgiga aidata kaasa käesoleva soovituse järgimisele ühenduse tasandil. Võimaluse korral tuleks kasutada juba olemasolevaid andmeid.

Motivatsioon

3) Probleemi olulisust arvesse võttes peaks EL sellega operatiivsemalt tegutsema.

Muudatusettepanek 8

2. lisa, punkt 2, artikli 1 lõige c

Komisjoni ettepaneku tekst Regioonide Komitee muudatusettepanek (c) Looma või tugevdama aktiivse järelevalve süsteeme järgmisel viisil. c) Looma või tugevdama aktiivse järelevalve registreerimise, kontrolli ja hindamise süsteeme järgmisel viisil.

Motivatsioon

On vaja, et liikmesriigid registreeriksid ja kontrolliksid tervishoiuteenustega seotud nakkuste osakaalu, et saadud tulemuste põhjal teha samme olukorra parandamiseks. Sõna „järelevalve” ei väljenda seda mõtet samas ulatuses. Et olukorda reaalselt parandada, tuleks lisada ka hindamine.